Laksa

Laksa mangrupa olahan anu teu ngan sakur kakoncara di Indonésia, tapi ogé kawentar di Asia Tenggara siga  di  Singapur, Malaysia, jeung Thailand.Laksa Betawi  (diaksés 10 Désémber 2015) Laksa nyaéta olahan tina emih anu dibéré samara luyu jeung budaya peranakan campuran tina budaya Tiongkok jeung Melayu. Ngaran laksa mangrupa serepan tina basa Sanskerta nyaéta laksha anu hartina "loba", atànàpi ribu/ribuàn. Maksudna yén laksa dijieun ngagunakeun loba bungbu.

Laksa miboga sababaraha wanda, anu paling kakoncara nyaéta Laksa Penang.Laksa  (diaksés 10 Désémber 2015) Laksa penang nyaéta laksa anu emihna buleud bodas sarta leuwih kandel. Sedengkeun laksa anu paling umum kapanggih jaman kiwari nyaéta laksa Bogor jeung laksa Betawi. Bédana, kuah laksa Betawi biasana maké udang rebon, sedengkeun laksa Bogor kuah kentalna maké oncom. Dina segi eusina gé béda, laksa Betawi biasana dieusi endog, kupat, togé, surawung, jeung kucai didahar jeung semur Betawi. Sedengkeun laksa Bogor eusina maké kupat, bihun, togé, suwiran daging hayam, hurang, jeung endong kulub, biasana didahar maké sambel cuka.

Laksa Nusantara
Salian ti laksa Bogor jeung laksa Betawi, aya sababaraha wanda resep laksa anu umum diolah ku masarakat Nusantara, di antarana nyaéta:Laksa  (diaksés 10 Désémber 2015)
 Laksa goréng, laksa anu teu maké kuah sarta emihna diganti maké emih spageti;
 Laksa gedang (ala Singapur), laksa anu maké bahan gedang ngora ditambah buncis, kerang laut, tahu, tempe, sarta kuahna kentel kucipati;
 Laksa hayam, hampir sarua jeung laksa Bogor;
 Laksa hurang, hampir sarua jeung laksa Bogor tapi daging hayamna diganti ku hurang;
 Laksa hayam endogan peutey, laksa hayam anu maké endog jeung peuteuy;
 Laksa hayam soun, laksa hayam maké bihun;
 Indomie laksa Singapur, laksa anu emihna maké mie instan;
 Laksa Singapur, laksa has ti singapur anu campuranna maké daging hayam campur hurang;
 Laksa penang, laksa anu maké bahan lauk laut.

Rujukan

Category:Kadaharan Malaysia
Category:Kadaharan urang Tionghoa
Category:Kadaharan urang Sunda